Ministrul Agriculturii, alături de oieri: ”Este mai important oieritul decât faptul că anumiți vânători riscă să își vadă vânatul îndepărtat din cauza câinilor”

Roxana Dobre - 14 decembrie 2015 13:46

Distribuie pe Facebook

Ministrul Agriculturii a declarat astăzi că a avut deja mai multe întâlniri cu federații importate din agricultură, inclusiv pe Legea vânătorii, unde, spune el, este o mare problemă. „Sper să se rezolve, pentru că eu consider că este mai important oieritul decât faptul că anumiți vânători riscă să își vadă vânatul îndepărtat din cauza câinilor”, a explicat ministrul într-un interviu pentru Agerpres.

Vă reamintim că Sindicatul crescătorilor de ovine este decis să obțină modificarea Legii vânătorii cu toate prevederile sale care, spun oierii, le încalcă drepturile. În afară de a le limita numărul de câini, pe oameni ”îi arde” mai ales interdicția de a mai pășuna animalele pe terenurile agricole în intervalul 6 decembrie-24 aprilie. Pentru schimba legea, dar și pentru a obține clarificări și plăți imediate ale subvențiilor, liderii crescătorilor au inițiat un protest major ce va avea loc mâine, marți, pe 15 decembrie, în fața Parlamentului și la care sunt așteptați cel puțin 3.000 de oieri din toată țara.

Pe Instagram-ul Agrointeligența găsiți imaginile momentului din agricultură!